ToekomsVenster: Toon berou | Maroela Media
Die teks kom naby aan 'n mens se hart.
Toekomsvenster het in die onlangse verlede 'n inisiatief van stapel gestuur dat mense in berou na die Here sal kom.
Ons word met baie uitdagings gekonfronteer, xenofobie, verkragting en moord, vragmotors wat brand en die vernietiging van eiendom, ekonomie wat steier en hemelhoë pryse om maar net 'n paar goed op te noem.
In die lig daarvan het ons gelowiges opgeroep tot dag van berou.
In my eie gemoed het ek die oortuiging dat berou nie 'n soort kitsoplossing kan wees nie. Dit is nie 'n enkele dag aangeleentheid is nie maar 'n lewensingesteldheid. Christene se grondhouding is die van gebrokenheid. Die Bybel sê dat God 'n gebroke gees nooit sal wegwys nie. Dit was Dawid se ervaring in Ps. 51 as hy sy skuld voor die Here bely en pleit dat God nie sy Gees sal wegneem nie.
Die intensiteit, aard en kwaliteit van ware berou het dalk by ons verby gegaan.
'n Gesindheid van berou impliseer beskaamd wees oor wat van ons word en wat ons geword het en waarheen ons op pad mag wees tensy daar nie 'n dramatiese wending kom vanuit die hemel.
In die lig daarvan dat ek hierdie reis saam met jou wil onderneem.
God sê, julle, my kinders, vir wie ek my bloed gestort het, uitverkies is en my eiendom, toets en ondersoek julleself. Dit is elkeen se verantwoordelikheid. Berou is 'n diepe seer, dit is 'n stuk verleentheid in die binneste, dit is inderdaad niks anders as rou nie.